b'\n_START_ARTICLE_\nGray\'s Anatomy\n_START_PARAGRAPH_\nHenry Gray\'s Anatomy of the Human Body, allment kjent som Gray\'s Anatomy, er en l\xc3\xa6rebok i anatomi, som er bredt akseptert som et klassisk arbeide innenfor menneskets anatomi. Boken ble f\xc3\xb8rste gang publisert undert tittelen Gray\'s Anatomy: Descriptive and Surgical i Storbritannia i 1858, og p\xc3\xa5f\xc3\xb8lgende \xc3\xa5r i USA. Bokens britiske forfatter d\xc3\xb8de etter publiseringen av den andre utgaven i 1860 i en alder av 34 \xc3\xa5r, men verket er blitt videreutviklet av andre, og 24. november 2004 utkom den 39. britiske utgaven.\n_START_SECTION_\nOpprinnelsen til Gray\'s Anatomy\n_START_PARAGRAPH_\nDen engelske anatomen Henry Gray ble f\xc3\xb8dt i 1825 eller 1827. Han studerte forsterutviklingen av de endokrine kjertler og milten, og i 1853 ble han utnevnt til Lecturer on Anatomy ved St. George\'s Hospital Medical School i London. I 1855 henvendte han seg til sin kollega Dr Henry Vandyke Carter med id\xc3\xa9en om \xc3\xa5 lage en l\xc3\xa6rebok i anatomi for medisinstudenter. Gray d\xc3\xb8de ung i 1861, tre \xc3\xa5r etter \xc3\xa5 ha publisert f\xc3\xb8rsteutgaven av "Anatomy Descriptive and Surgical", som generasjoner av studenter har omd\xc3\xb8pt til "Gray\'s Anatomy".\n_START_SECTION_\nBritiske og amerikanske utgaver\n_START_PARAGRAPH_\nMellom 1860 og 1880 ble l\xc3\xa6reboka utgitt i syv utgaver i Storbritannia, og den 9.utgaven kom i 1880. Det har blitt utgitt forskjellige utgaver av verket i USA og i Storbritannia. Sammenligning av de forskjellige utgavene har v\xc3\xa6rt \xc3\xa5rsak til betydelig forvirring s\xc3\xa6rlig for de som var ute etter spesielle utgaver.\n_START_SECTION_\nSeneste utgaver\n_START_PARAGRAPH_\nDen 39.utgaven som utkom 25. november 2004 i Storbritannia og 24. november 2004 i USA., er ogs\xc3\xa5 tilgjengelig p\xc3\xa5 CD-ROM._NEWLINE_Forlaget Churchill Livingstone utgir l\xc3\xa6reboka i Storbritannia mens C.V. Mosby (Churchill Livingstone in the U.S.) utgir den i New York. N\xc3\xa5 er b\xc3\xb8kene nesten identiske, men med enkelte forskjeller p\xc3\xa5 grunn av forskjell i engelsk og amerikansk medisinsk terminologi._NEWLINE_Det er ogs\xc3\xa5 utgitt en studentutgave i 2004 som er fullstendig omskrevet og kun deler navnet med den fullstendige teksten._NEWLINE_P\xc3\xa5 internett kan man finne tallrike tilbud p\xc3\xa5 1901 utgaven av verket i nylig trykkede versjoner. De kan ha en interesse som kunst, men de egner seg d\xc3\xa5rligere som anatomisk detaljert beskrivelse._NEWLINE_Henry Gray skrev den f\xc3\xb8rste utgaven med sikte p\xc3\xa5 studenter og leger, spesielt kirurger. Siden verket etterhvert er blitt en klassiker og sannsynligvis den mest anerkjente boka i Anatomi p\xc3\xa5 engelsk, har senere redakt\xc3\xb8rer brukt store ressurser for \xc3\xa5 bevare bokas prestisje. Strategien for \xc3\xa5 oppn\xc3\xa5 dette har v\xc3\xa6rt at all relevant og tilgjengelig kunnskap om anatomi i samtiden burde finnes i hver nye utgave._NEWLINE_Susan Standring, som leder Institutt for anatomi ved King\'s College London er sjefredakt\xc3\xb8r av den siste utgaven._NEWLINE_P\xc3\xa5 1900-tallet foregikk en eksplosiv utvikling av tilgjengelig medisinsk kunnskap. Dette f\xc3\xb8rte til en voldsom \xc3\xb8kning av bokas st\xc3\xb8rrelse som overf\xc3\xb8rt sett kunne bryte sammen p\xc3\xa5 grunn av egen vekt. Fra den 35. utgaven er det fors\xc3\xb8kt \xc3\xa5 redusere st\xc3\xb8rrelsen noe for \xc3\xa5 gj\xc3\xb8re boka egnet for studenter. Likevel inneholdt den 38. utgaven 2092 sider i et stort format. Da vil boka fungere som et stort oppslagsverk, og den blir beskrevet som anatomiens bibel.'